Source: http://www.piiriveere.ee/et/leader-toetustega-tehtavate-investeeringute-taehtajad-pikenevad
Timestamp: 2020-05-27 23:59:30+00:00
Document Index: 6725133

Matched Legal Cases: ['§ 42', '§ 47', '§ 42', '§ 29', '§ 42', '§ 42', '§ 47']

Leader-toetustega tehtavate investeeringute tähtajad pikenevad / Piiriveere Liider
Maaeluminister Arvo Aller allkirjastas Leader-projektitoetuse määruse muudatuse, mis lubab kohalikel ettevõtjatel ja kodanikuühendustel eriolukorra tingimustes teha investeeringuid paindlikumalt ning pikendab tähtaegu aasta võrra.
Tegevuste ellu viimise pikendamine ühe aasta võrra on mõeldud nendele toetuse saajatele, kes ei ole saanud eriolukorrast või sellele järgnenud hädaolukorrast tingituna oma tegevusi või investeeringuid esialgse plaani kohaselt ellu viia. Määruse § 42 lõiget 1 ja 3 kohaldatakse tähtaja pikendused neile, kel ei ole tähtaeg saabunud, ning, kes ei ole lõplikult tegevusi ellu viinud või investeeringuid teinud 2020. aasta 1. märtsiks.
Muuhulgas muudeti maksuvõla nõuet projektitoetuse saajatele (§ 47 lg 13). § 42 lg 6 p 1: enam ei kohaldata maksuvõla nõuet projektitoetuse saajale, kes esitab projektitoetuse maksetaotluse PRIA-le 2020. aastal alates 12. märtsist. Ehk kui 19.2 maksetaotlus on esitatud ajavahemikus 12.03.2020-30.12.2020, võib toetuse välja maksta ka siis kui toetuse saajal on maksuvõlg. NB! OTKA maksetaotlustele selleks, et hinnata toetuse saaja usaldusväärsust ja ka toetustaotlustele kehtib maksuvõla nõue edasi.
§ 29 lg 5: koostööprojekte saab esitada muudetud määruse kohaselt nüüd kuni 31.12.2022.
§ 42 lg 2: ühisprojektide puhul tuleb nüüd määruse muudatuse järgselt tegevused ellu viia ühisprojekti tegevuskavas toodud tähtaja jooksul (vastavalt 1 kuni 4 aasta jooksul nii nagu tegevuskavas on planeeritud). See kehtib ka juba esitatud ühisprojektidele. Määruse muudatusega on täpsustatud sõnastust, kuid muutunud ei ole sätte põhimõtted. Seega tuleb juba esitatud ühisprojektide korral rakendada jätkuvalt samu aluseid, kuid nüüdne sõnastus annab selleks parema õigusliku selguse. Määruse sättega on algusest peale mõeldud seda, et ühisprojekti raames tehakse tegevused ja esitatakse kuludokumendid vastavalt ühisprojekti tegevuskava kestvusele. Kui ühisprojekti kestvus on tegevuskava järgi 2 aastat, siis tuleb tegevused ellu viia ja kuludokumendid esitada 2 aasta jooksul.
§ 42 lg 7 p 2: määruse muudatuse kohaselt ei kehti 3/5 aastane investeeringuobjekti sihipärase kasutamise nõue pärast viimast väljamakset liisingute puhul.
§ 47 lisati punkt, mille kohaselt 2020. aastal võib kohalik tegevusgrupp muuta strateegiat kuni kaks korda ja rakenduskava kuni neli korda.
LEADER määruse uus redaktsioon jõustub 18.05.2020.